**MANUÁL ORGANIZÁCIE A PODMIENOK VÝCHOVY A VZDELÁVANIA**

**OD 2 SEPTEMBRA 2020**

Tento dokument rešpektuje plánované opatrenia a rozhodnutia relevantných úradov účinných od 2. septembra 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.

*Otvorenie MŠ bude významným krokom:*

• k znovuobnoveniu získaných návykov detí, socializácie a pod. spred obdobia mimoriadneho prerušenia prevádzky kvôli prevencii nákazy COVID-19,,

• k oživeniu ekonomiky prostredníctvom možnosti zákonných zástupcov nastúpiť do práce,

• k zníženiu zaťaženia zákonných zástupcov.

**Pokyny pre rodičov k znovuotvoreniu MŠ od 01.septembra 2020, ktoré je nutné dodržiavať:**

* Prevádzka MŠ je v čase **od 6,30hod. - do 16,30 hod.**.

*Vstup do MŠ:*

* Dieťa aj rodič vchádza do šatne v rúškach. Do triedy dieťa prichádza bez rúška. Rúško rodič odloží do vrecúška v skrinke a zabezpečí ešte jedno rezervné.
* Dieťa odovzdá rodič učiteľke, dieťa si pred vstupom do triedy povinne umyje ruky, rodič použije dezinfekciu.
* V šatni môže byť len jedno dieťa s jedným dospelým, v prípade súrodencov dve deti s dvoma dospelými. Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.
* Odporúčame minimalizovanie zhromažďovania osôb pred materskou školou, tak aby sa minimalizoval kontakt medzi osobami.
* Pri prevzatí dieťaťa od rodiča učiteľka vykoná ranný filter, v prípade, že dieťa bude vykazovať niektoré príznaky z prehlásenia, dieťa učiteľka neprevezme.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19 bude izolované od kolektívu a učiteľka bude kontaktovať zákonných zástupcov, ktorí ho bezodkladne vyzdvihnú.
* Rodič predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy.
* Žiadame rodičov, aby deťom nedávali do MŠ hračky a potraviny.
* Deti pri pobyte v MŠ nepoužívajú svoje uteráky, ale papierové utierky. V prípade „nehody“ rodič zabezpečí do skrinky dieťaťa textilný uteráčik.
* Posteľné prádlo si rodičia prevezmú každé 2 týždne na opratie.
* Pri pobyte v interiéri a v exteriéri materskej školy deti nemusia nosiť rúška.
* Materská škola do konca školského roku neorganizuje žiadne spoločné akcie. Výchovno – vzdelávacia činnosť bude realizovaná za upravených podmienok.
* Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.